La representación institucional d´una opción política ye esencial pal nacionalista lliberal, lóxicamente, y ye tamién perimportante pal nacionalismu revolucionariu, pues, como dicía Lenin, los parllamentos puen ser usaos como plataformes d´axitación popular y como altavoces de la voluntá del Pueblu. Lo contrario  ye anarquismu anti-sistema. O sía, que nun veo discusión granible nesti asuntu: nacionalismu moderáu y nacionalismu radical han compartir el porgüeyu de dar voz -na Xunta y nos conceyos- a la llingua asturiana y en pro de la llingua y la identidá asturiana p´asina reclamar el máximu autogobiernu nacional, de mano, dientro del Reinu d´España, siempre enantes de ser quien a pasar a reivindicaciones más ambicioses poles que munchos naguamos pero que tenemos qu´apostalgar enantes d´enanchar la base social  identitaria).